ଜଗନ୍ନାଥଙ୍କୁ ଅପମାନ ! ପଞ୍ଜାବ ଲୁଧିଆନା ଇସ୍କନରେ ନଭେମ୍ବର ୧୭ରେ ରଥଯାତ୍ରା, ଅଦିନରେ ରଥଯାତ୍ରା ଆୟୋଜନ ନେଇ ଅଜବ ସଫେଇ, ପଢନ୍ତୁ ପୂରା ଘଟଣା... - Prameya News7\nଜଗନ୍ନାଥଙ୍କୁ ଅପମାନ ! ପଞ୍ଜାବ ଲୁଧିଆନା ଇସ୍କନରେ ନଭେମ୍ବର ୧୭ରେ ରଥଯାତ୍ରା, ଅଦିନରେ ରଥଯାତ୍ରା ଆୟୋଜନ ନେଇ ଅଜବ ସଫେଇ, ପଢନ୍ତୁ ପୂରା ଘଟଣା...\n8/09/2019 at 1:56 PM\nଭୁବନେଶ୍ବର ୮।୯ଃ ଜଗନ୍ନାଥଙ୍କୁ ଅପମାନ! ଅଦିନରେ ରଥଯାତ୍ରା କରି ଜଗନ୍ନାଥ ସଂସ୍କୃତିକୁ ନିଜ ହିସାବରେ ମୋଡିମକଚି ଦେବାକୁ ପ୍ରୟାସ କରୁଛି ଇସ୍କନ । ଆସନ୍ତା ନଭେମ୍ବର ୧୭ତାରିଖରେ ବିନା ତିଥିରେ ରଥଯାତ୍ରା ଆୟୋଜନ କରୁଛି ଲୁଧିଆନା ଇସ୍କନ । ଏହା ସବୁ ଆଡୁ ବିରୋଧରେ ସ୍ବର ମଧ୍ୟ ଉଠିଛି । କେବଳ ଏତିକିରେ ଅଟକି ଯାଇନାହାନ୍ତି ଲୁଧିଆନା ଇସ୍କନ କର୍ତ୍ତୃପକ୍ଷ ।\nସବୁ ସୀମା ଟପି ଯାଇ ଅଦିନିଆ ରଥଯାତ୍ରାର ଯଥାର୍ଥତା ଦର୍ଶାଇବାକୁ ଚେଷ୍ଟା କରିଛନ୍ତି ଲୁଧିଆନା ଇସ୍କନର ରଥଯାତ୍ରା ଆୟୋଜକ କମିଟିର ସଦସ୍ୟ । କେବଳ ସେତିକି ନୁହେଁ ପୁରୀ ଶ୍ରୀମନ୍ଦିର ନୀତିକାନ୍ତି ଉପରେ ମଧ୍ୟ ଅଙ୍ଗୁଳି ଉଠାଇବାର ଔଦ୍ଧତ୍ୟ ଦେଖାଇଛନ୍ତି । ଜଗନ୍ନାଥ ସଂସ୍କୃତି ଉପରେ ପ୍ରଶ୍ନ କରିଛନ୍ତି ।\nଲୁଧିଆନା ଇସ୍କନ କର୍ତ୍ତୃପକ୍ଷଙ୍କ ଜବାବ ଶୁଣିଲେ ଆପଣ ବି ଆଶ୍ଚର୍ଯ୍ୟ ହେବେ । ଗତ କିଛି ବର୍ଷ ହେଲା ଇସ୍କନ ନିଜ ସୁବିଧାରେ ତିଥି ବିହୀନ ରଥଯାତ୍ରା ଆୟୋଜନ କରୁଛି | ଏହା କେଉଁ ଆଧାରରେ ହେଉଛି, ତାହାର ଉତ୍ତର କାହାରି ପାଖରେ ନାହିଁ | ମହାପ୍ରଭୁଙ୍କ ରଥଯାତ୍ରା ନିଜ ମନମର୍ଜିରେ କରାଯାଉଛି|\nମହାପ୍ରଭୁଙ୍କ ରଥଯାତ୍ରା ଆଷାଢ ଶୁକ୍ଳ ଦ୍ବିତୀୟା ତିଥିରେ ହୁଏ, ଯାହା ପ୍ରାୟ ଜୁନ ମାସରେ ପଡିଥାଏ । କିନ୍ତୁ ଲୁଧିଆନା ଇସ୍କନ ରଥୟାତ୍ରା ଆୟୋଜନ କରୁଛି ନଭେମ୍ବରରେ । ଏହା ବିରୋଧରେ ଜଗନ୍ନାଥ ସଂସ୍କତି ପରିଷଦ ଲିଗାଲ ନୋଟିସ ମଧ୍ୟ ପଠାଇଛି, ହେଲେ ଏହାର ଉତ୍ତର ଦେବା ବଦଳରେ ଅଦିନିଆ ରଥଯାତ୍ରା ନେଇ ବିତଣ୍ଡା ଯୁକ୍ତି ରଖିଛି ଲୁଧିଆନା ଇସ୍କନ ।\nଆମ ପ୍ରତିନିଧି ଯେତେବେଳେ ଲୁଧିଆନା ଇସ୍କନ କର୍ତ୍ତୃପକ୍ଷଙ୍କ ପ୍ରତିକ୍ରିୟା ନେବାକୁ ଚେଷ୍ଟା କରିଥିଲେ, ସେତେବେଳେ ସେ ଯେଉଁ ଉତ୍ତର ରଖିଥିଲେ ତାହା ଅତ୍ୟନ୍ତ ବିଡମ୍ବନାର ବିଷୟ । ଲୁଧିଆନା ଇସ୍କନ କର୍ତ୍ତୃପକ୍ଷ କହିଛନ୍ତି, ଇସ୍କନ ହିଁ ବିଶ୍ବରେ ଜଗନ୍ନାଥ ସଂସ୍କୃତିର ପ୍ରଚାର ପ୍ରସାର କରିଛି । ଇସ୍କନ ହିଁ ଜଗନ୍ନାଥଙ୍କୁ ବିଶ୍ବରେ ପରିଚୟ ଦେଇଛି । ପୁଣି ପୁରୀରେ ଧର୍ମ ନାଁରେ ଧନ୍ଦା ଚାଲିଛି ବୋଲି ସଂଗୀନ ଅଭିଯୋଗ ଉଠାଇଛନ୍ତି । ପଞ୍ଜାବରେ ବସି ଜଗନ୍ନାଥ, ଶ୍ରୀକ୍ଷେତ୍ର, ଏପରରିକି ସମଗ୍ର ଓଡିଶାର ଜଗନ୍ନାଥପ୍ରେମୀଙ୍କୁ ଆଘାତ କରିବା ଭଳି ମନ୍ତବ୍ୟ ଦୋବାକୁ ପଛାଇ ନାହାନ୍ତି ।\nଭିଜିଲାନ୍ସ ଜାଲରେ ସହକାରୀ ଚକ୍ଷୁ ଚିକିତ୍ସକ, ଆୟ ବହିର୍ଭୂତ ସମ୍ପତ୍ତି ଠୁଳ ଅଭିଯୋଗରେ ରେଡ୍\nଖୋଲିଲା ଶାବର ଶ୍ରୀକ୍ଷେତ୍ର, ଦର୍ଶନ ଦେଲେ ଭାବଗ୍ରାହୀ ବିଭୋର ହେଲେ ଭକ୍ତ\nଦେଶ- ବିଦେଶ (29,614)
